
Rīgā 2022. gada 29. martā (prot. Nr. 18 8. §)
Grozījumi Ministru kabineta 2013. gada 4. jūnija noteikumos Nr. 301 "Noteikumi par robežapsardzības informācijas sistēmā iekļaujamās informācijas apjomu, glabāšanas termiņiem un piekļuves tiesībām"
Izdoti saskaņā ar Latvijas Republikas valsts robežas likuma
9.1 panta otro daļu
· Izdarīt Ministru kabineta 2013. gada 4. jūnija noteikumos Nr. 301 "Noteikumi par robežapsardzības informācijas sistēmā iekļaujamās informācijas apjomu, glabāšanas termiņiem un piekļuves tiesībām" (Latvijas Vēstnesis, 2013, 108. nr.) šādus grozījumus:
· 1. Izteikt 4. punktu šādā redakcijā:
· "4. Reģistrējot informāciju par notikumiem, kas saistīti ar valsts robežas nelikumīgu šķērsošanu, valsts robežas joslas, patrulēšanas joslas, pierobežas joslas, pierobežas režīma vai robežšķērsošanas vietās noteikto prasību neievērošanu, mantu un preču nelikumīgu pārvietošanu pāri valsts robežai, kā arī par šajos notikumos iesaistītajām personām, sistēmā iekļauj šādas ziņas:
· 4.1. par notikumu:
· 4.1.1. notikuma reģistrēšanas datums un laiks;
· 4.1.2. Valsts robežsardzes amatpersona, kura reģistrējusi notikumu:
· 4.1.2.1. struktūrvienības nosaukums;
· 4.1.2.2. vārds (vārdi), uzvārds;
· 4.1.2.3. amats;
· 4.1.3. Valsts robežsardzes amatpersonas vārds (vārdi) un uzvārds, kura konstatējusi notikumu;
· 4.1.4. notikuma datums, laiks, vieta un apraksts;
· 4.1.5. iesaistītie robežpārbaudes vai robežuzraudzības tehniskie resursi;
· 4.1.6. pieņemtie lēmumi;
· 4.1.7. Valsts robežsardzes struktūrvienība, kurai nodota informācija par notikumu;
· 4.2. par notikumā iesaistītajām fiziskajām personām:
· 4.2.1. vārds (vārdi) un uzvārds oriģinālformas latīņalfabētiskajā transliterācijā;
· 4.2.2. dzimums;
· 4.2.3. valstiskā piederība un tās veids;
· 4.2.4. personas kods (ja tāda nav, – dzimšanas datums, mēnesis, gads);
· 4.2.5. dzīvesvieta;
· 4.3. ar notikumu saistītie dokumenti:
· 4.3.1. veids;
· 4.3.2. sērija un numurs;
· 4.3.3. izdošanas datums;
· 4.3.4. derīguma termiņš;
· 4.3.5. izdevējvalsts;
· 4.3.6. izdevējiestāde vai izdošanas vieta;
· 4.4. ar notikumu saistītie transportlīdzekļi, kuģošanas līdzekļi, gaisa kuģi:
· 4.4.1. identifikācijas numurs;
· 4.4.2. reģistrācijas valsts;
· 4.4.3. marka un modelis;
· 4.4.4. krāsa."
· 2. Izteikt 6.2.4. apakšpunktu šādā redakcijā:
· "6.2.4. iemesls, kura dēļ personai nepieciešams uzturēties attiecīgajā pierobežas joslas, patrulēšanas joslas un robežzīmju uzraudzības joslas teritorijā;".
· 3. Izteikt 7. punktu šādā redakcijā:
· "7. Sistēmā iekļautos datus savu uzdevumu veikšanai izmanto Pilsonības un migrācijas lietu pārvalde, Valsts policija, Valsts drošības dienests, Valsts ieņēmumu dienesta muitas iestādes, Satversmes aizsardzības birojs un Militārās izlūkošanas un drošības dienests."

